ที่ มท ๐๘๐๙.๔/ว สำนักงาน ก.จ. ก.ท. และ ก.อบต.

ถนนนครราชสีมา เขตดุสิต กทม. ๑๐๓๐๐

ตุลาคม ๒๕๖๓

เรื่อง แจ้งกำหนดการส่งผลงานทางวิชาการกรณีปรับปรุงรอบเดือนตุลาคม ๒๕๖๑

เรียน ประธาน ก.จ.จ. ก.ท.จ. ก.อบต.จังหวัดทุกจังหวัด และ ก.เมืองพัทยา

อ้างถึง หนังสือกรมส่งเสริมการปกครองท้องถิ่น ด่วน ที่ มท ๐๘๐๙.๔/ว 2155 ลงวันที่ 20 กรกฎาคม ๒๕๖3

ตามที่กรมส่งเสริมการปกครองท้องถิ่น ได้ดำเนินการโครงการประชุมเชิงปฏิบัติการปรับปรุงผลงาน  
ทางวิชาการเพื่อเลื่อนสู่วิทยฐานะชำนาญการพิเศษและเชี่ยวชาญ ประจำปีงบประมาณ พ.ศ. ๒๕๖๓ (เพิ่มเติม)ให้แก่ข้าราชการครู พนักงานครูและบุคลากรทางการศึกษาท้องถิ่น ที่ยื่นคำขอรับการประเมินผลงานเพื่อให้มีหรือเลื่อนวิทยฐานะที่สูงขึ้นระดับชำนาญการพิเศษและเชี่ยวชาญ ในรอบเดือนตุลาคม ๒๕๖๑ และมีผลการประเมิน  
อยู่ในเกณฑ์ **“ปรับปรุง”** จำนวน ๔ รุ่น ณ โรงแรมขอนแก่นโฮเต็ล อำเภอเมืองขอนแก่น จังหวัดขอนแก่น   
และโรงแรมกรีนเลครีสอร์ท อำเภอเมืองเชียงใหม่ จังหวัดเชียงใหม่ รายละเอียดตามหนังสือที่อ้างถึง นั้น

สำนักงาน ก.จ. ก.ท. และ ก.อบต. พิจารณาแล้ว เพื่อให้การประเมินผลงานของข้าราชการครู พนักงานครูและบุคลากรทางการศึกษาท้องถิ่นดังกล่าว เป็นไปด้วยความเรียบร้อย และบรรลุตามวัตถุประสงค์จึงขอความร่วมมือสำนักงานคณะกรรมการข้าราชการหรือพนักงานส่วนท้องถิ่น (สำนักงาน ก.จ.จ. ก.ท.จ.   
ก.อบต.จังหวัด และ ก.เมืองพัทยา) รวบรวมผลงานของข้าราชการครู พนักงานครูฯ ที่ปรับปรุงแก้ไขเรียบร้อยแล้ว โดยให้จัดเอกสารผลงานดังกล่าว **จำนวน ๑ ชุด** พร้อมแบบรายงานการปรับปรุงแก้ไขผลงานฯ ใส่กล่องหรือซองเอกสารปิดด้วยใบปะหน้าชุดผลงาน และจัดทำบัญชีสรุปรายชื่อข้าราชการครู พนักงานครูฯ **นำส่งให้สำนักงาน ก.จ. ก.ท. และ ก.อบต. ในวันศุกร์ที่ 27 พฤศจิกายน 256๓ เวลา ๐๘.๐๐ – 14.3๐ น. ณ โรงเรียนเทศบาลปลายบางวัดสิงห์ (แจ่มชื่นวิทยาคม) ต.บางคูเวียง อ.บางกรวย จ.นนทบุรี** เพื่อดำเนินการต่อไป

จึงเรียนมาเพื่อโปรดทราบ

ขอแสดงความนับถือ

(นายเมธา รุ่งฤทัยวัฒน์)

ผู้อำนวยการสำนักพัฒนาระบบบริหารงานบุคคลส่วนท้องถิ่น

ผู้ช่วยเลขานุการ ปฏิบัติราชการแทน

เลขานุการ ก.จ. ก.ท. และ ก.อบต.

### สำนักพัฒนาระบบบริหารงานบุคคลส่วนท้องถิ่น

กลุ่มงานบริหารงานบุคคลทางการศึกษาท้องถิ่น

โทร. ๐-๒๒๔๑-๙๐๐๐ ต่อ ๔๒๒๖-๙

โทรสาร ๐-๒๒๔๑-๙๐๕๕

ผู้ประสานงาน นายธิติวัฒน์ สงข์ทอง ๐๘-๕๙๖๖-๙๕๕๕